Eliffant môr

Mae eliffantod môr yn famaliaid morol mawr sy'n perthyn i'r genws Mirounga. Mae'n nhw'n aelodau o'r teulu Phocidae. Yr anifeiliaid hyn yw'r mwyaf o deulu y morloi. Gall gwryw ar ei lawn dwf gyrraedd hyd o 4.0-5.8 metr a phwyso dros 3.5 tunnell, sy'n tua 8 gwaith yn drymach na benyw aeddfed. Fe'u gelwir yn eliffantod oherwydd  swmp enfawr y gwryw a hefyd ei drwyn mawr sy'n debyg i drwnc.

Mae'r genws yn cynnwys dwy rywogaeth:
 Mirounga angustirostris, Eliffant Môr y Gogledd
 Mirounga leonina, Eliffant Môr y De

Ceir Eliffantod Môr y Gogledd ar arfordiroedd y Cefnfor Tawel yng Nghanada, Unol Daleithiau America a Mecsico. Ceir Eliffantod Môr y De yn Hemisffer y De ar ynysoedd megis De Georgia ac Ynys Macquarie yn ogystal ag arfordiroedd Seland Newydd, Tasmania, De Affrica, yr Ariannin a Tsile.

Mae eliffantod môr yn dychwelyd bob blwyddyn i'w magwrfeydd lle mae'r gwrywod yn ymladd yn ffyrnig am diriogaeth lle gallant sefydlu eu haremiaid o fenywod.

Cyfeiriadau

Oriel

Categori:Mirounga